CELEX: 31986R2527
Language: el
Date: 1986-08-01 00:00:00
Title: Κανονισμός (ΕΟΚ) αριθ. 2527/86 της Επιτροπής της 1ης Αυγούστου 1986 για την τροποποίηση του κανονισμού (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους

Avis juridique important

|

31986R2527

Κανονισμός (ΕΟΚ) αριθ. 2527/86 της Επιτροπής της 1ης Αυγούστου 1986 για την τροποποίηση του κανονισμού (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους  

Επίσημη Εφημερίδα αριθ. L 222 της 08/08/1986 σ. 0009 - 0009 Φινλανδική ειδική έκδοση: Κεφάλαιο 3 τόμος 21 σ. 0231  Σουηδική ειδική έκδοση: Κεφάλαιο 3 τόμος 21 σ. 0231 

***** ΚΑΝΟΝΙΣΜΟΣ (ΕΟΚ) αριθ. 2527/86 ΤΗΣ ΕΠΙΤΡΟΠΗΣ  της 1ης Αυγούστου 1986  για την τροποποίηση του κανονισμού (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (2), και ιδίως το άρθρο 27 παράγραφος 5.  Εκτιμώντας:  ότι οι κανονισμοί του Συμβουλίου (ΕΟΚ) αριθ. 475/86 και (ΕΟΚ) αριθ. 476/86 για τη θέσπιση των γενικών κανόνων του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία (3) και στην Πορτογαλία (4) όσον αφορά ορισμένα προϊόντα του τομέα των λιπαρών ουσιών, προβλέπουν, αντίστοιχα στα άρθρα 14 και 12, ότι οι σπόροι ηλίανθου, κράμβης και γογγύλης που συγκομίζονται στην Ισπανία και ότι οι σπόροι ηλίανθου που συγκομίζονται στην Πορτογαλία και υποβάλλονται σε επεξεργασία για την παραγωγή ελαίου προς εξαγωγή, και στην περίπτωση της Ισπανίας για μια ορισμένη ποσότητα, λαμβάνουν μια εξισωτική ενίσχυση·  ότι το άρθρο 10 παράγραφος 2 του κανονισμού (ΕΟΚ) αριθ. 1184/86 της Επιτροπής (5) και το άρθρο 13 παράγραφος 2 του κανονισμού (ΕΟΚ) αριθ. 1183/86 της Επιτροπής (6) για τη θέσπιση των λεπτομερειών του καθεστώτος ελέγχου των ποσοτήτων που διατίθενται στην κατανάλωση, αντίστοιχα στην Πορτογαλία και στην Ισπανία, όσον αφορά ορισμένα προϊόντα του τομέα των λιπαρών ουσιών, όπως τροποποιήθηκε τελευταία από τον κανονισμό (ΕΟΚ) αριθ. 2324/86 (7) προβλέπουν ότι η ενίσχυση αυτή χορηγείται αφού το ζητήσει ο ενδιαφερόμενος σύμφωνα με τις λεπτομέρειες που προβλέπονται στον κανονισμό (ΕΟΚ) αριθ. 2681/83 (8), όπως τροποποιήθηκε τελευταία από τον κανονισμό (ΕΟΚ) αριθ. 2434/86 (9)·  ότι πρέπει να προβλεφθεί ότι ο αιτών καθώς και ο εκδίδων οργανισμός διευκρινίζουν αντίστοιχα την αίτηση ενίσχυσης και στο ίδιο το πιστοποιητικό ότι πρόκειται για εξισωτική ενίσχυση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 7 του κανονισμού (ΕΟΚ) αριθ. 2681/83 προστίθεται η ακόλουθη παράγραφος:  «6. Στην περίπτωση της εξισωτικής ενίσχυσης που αναφέρεται στο άρθρο 14 του κανονισμού (ΕΟΚ) αριθ. 475/86 και στο άρθρο 12 του κανονισμού (ΕΟΚ) αριθ. 476/86:  α) ο αιτών προσθέτει την ένδειξη "εξισωτική" στο έντυπο της αίτησης χορήγησης πιστοποιητικού, είτε μετά από τον τίτλο "Β. Αίτηση χορήγησης πιστοποιητικού ΑΡ", εφόσον πρόκειται για αίτηση χορήγησης πιστοποιητικού ΑΡ, είτε στο χώρο 13 εφόσον πρόκειται για αίτηση χορήγησης πιστοποιητικού ID·  β) ο εκδίδων οργανισμός προσθέτει την ένδειξη "εξισωτική ενίσχυση" ανάλογα με την περίπτωση, είτε στο χώρο 8 του τμήματος ΑΡ του πιστοποιητικού είτε στο χώρο 9 του τμήματος ID του πιστοποιητικού.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Αυγούστου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 172 της 30. 9. 1986, σ. 3025/66.  (2) ΕΕ αριθ. L 133 της 21. 5. 1986, σ. 8.  (3) ΕΕ αριθ. L 53 της 1. 3. 1986, σ. 47.  (4) ΕΕ αριθ. L 53 της 1. 3. 1986, σ. 51.  (5) ΕΕ αριθ. L 107 της 24. 3. 1986, σ. 23.  (6) ΕΕ αριθ. L 107 της 24. 3. 1986, σ. 17.  (7) ΕΕ αριθ. L 202 της 25. 7. 1986, σ. 20.  (8) ΕΕ αριθ. L 266 της 28. 9. 1983, σ. 1.  (9) ΕΕ αριθ. L 210 της 1. 8. 1986, σ. 51.